Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 122

22. § (1) A Kt. 29. §-ának (1) bekezdése a következõ ötödik mondattal egészül ki: „Ha a szakközépiskola több szakképesítés megszerzésére készít fel, a szakképzési évfolyamok száma — a felkészítési idõtõl függõen — az egyes szakképzésekben eltérhet egymástól.” (2 ) A Kt. 29. §-ának (2) bekezdése a következõ második-negyedik mondattal egészül ki: „Tizenharmadik évfolyamon fejezõdhet be a nevelés és oktatás a szakközépiskolában akkor is, ha a kilencedik évfolyamon legalább a kötelezõ tanórai foglalkozások negyven százalékának megfelelõ idõkeretben idegen nyelvbõl, illetve a nemzetiségi és kisebbségi nyelvbõl intenzív nyelvi felkészítés folyik, továbbá a szakközépiskola a tizedik-tizenharmadik évfolyamon emelt szintû oktatás keretében felkészíti a tanulót az adott nyelvbõl az emelt szintû érettségi vizsga letételére. A nyelvi elõkészítésre fel nem használt idõkeret legalább huszonöt százalékát informatikai ismeretek oktatására, a fennmaradó idõkeretet pedig képességfejlesztésre kell fordítani. A szakképzési évfolyamok száma egy évfolyammal megnövelhetõ, ha az oktatás két tanítási nyelven folyik.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes